Vähi sõrad sümboliseerivad selle tähemärgi kõvasti kiindunud ja kinnihoidvat loomust
**Vähk** (ladina keeles *Cancer*) (♋) on neljas sodiaagimärk.

Allpool esitatud väited ja kirjeldused ei ole teaduspõhised, vaid peegeldavad ühiskonnas levinud uskumusi. Teaduspõhine seisukoht sodiaagimärkide kohta on esitatud koos relevantsete viidetega astroloogia-teemalise artikli alapealkirjas „Teaduslik analüüs".

Lühiiseloomustus
----------------

Vähk on energiline ja ettevõtlik nagu kõik pööripäevast algavad märgid, ent nendest kõige ettevaatlikum ja alalhoidlikum. Inimene, kel on Päike Vähi märgis, on sügava empaatiavõimega, ühtaegu turvalisust sisendav ja vajav ning väga emotsionaalne. Ta on majandusliku mõtlemisega, pigem kogub kui annab välja (kogub tihti ka vanu esemeid) ja näitab teiste suhtes üles hoolitsust nii tunde- kui praktilisel tasandil. Peretraditsioonid ja mälestused on talle olulised, emotsionaalne mälu on hästi arenenud. Negatiivse poole pealt on inimene tujukas, subjektiivne, väga kergesti haavatav ning peab solvanguid kaua meeles. 

Kuu Vähis toob Vähi jooned esile sama tugevalt kui Vähi päikesemärk, sest Kuu on Vähi valitseja. Tajudes oma emotsionaalset tundlikkust, on Vähi Kuuga inimene sageli igaks juhuks kaitseseisundis, eriti uude olukorda sattudes. Ta võtab kõike väga isiklikult, kuid on seetõttu tähelepanelik ka teiste suhtes. Ta on üsna sõltuv ümbritsevate inimeste tujust, ent ka tema meeleolud mõjutavad tugevalt tema ümbruskonda .

Merkuur Vähi märgis viitab emotsionaalsele mõtlemis- ja mälutüübile. Inimene kasutab otsuste langetamisel ratsionaalse mõistuse asemel sageli intuitsiooni. Vähi Merkuuriga inimese mõtteviis on teistest tugevamini mõjutatud lapsepõlvekogemusest, kodusest taustast, ning vanadest hoiakutest on raske vabaneda. Negatiivse poole pealt võib ta kriisiolukordades reageerida eelarvamuste ja hirmudega, elava fantaasiaga võib ta enda jaoks probleeme suuremaks mõelda .

Veenus Vähis näitab üsna sentimentaalset inimtüüpi, kes on partnerluses õrn ja hoolitsev, aga ka väga tundlik haiget saamiste suhtes. Ta suhtub oma lähedastesse väga kaitsvalt. On orienteeritud perekonnale ja kodu loomisele. Partneri leidmisel on oluline vanemate heakskiit. Rahaasjades on inimene kokkuhoidlik, ettevaatlik, ei riski ning omab enamasti salavarusid. Isikliku kodu omamine on äärmiselt tähtis .

Marss Vähi märgis viitab inimesele, kes võib toetava perekonna olemasolul olla väga vapper ja kartmatu. Ta kaitseb oma lähedasi ja neid, kellele liiga tehakse. Inimene ei näita sageli oma viha välja, kuid hoiab solvanguid kaua meeles ja võib teha etteheiteid aastaid hiljem. Energiatase on kõikuv ja sõltub palju meeleolust .

Jupiter Vähis näitab, et inimese edu alus on nii materiaalselt kui emotsionaalselt toetav ja heal järjel perekond. Ka ta ise suhtub pereliikmeisse soojalt ja toetavalt. Ta võib olla edukas kinnisvara-, ehitus-, kulinaaria- ja majapidamistarvete äris. Negatiivse poole pealt võib inimene olla liiga sentimentaalne ja jääda kodu ning perekonna külge rippuma .

Saturn Vähis viitab inimesele, kelle turvatunde vajadus on nii suur, et haiget saamise hirmus võib ta lähisuhetes näida üsna kalgina. Ta suudab hästi oma emotsioone kontrollida. Ta peab elus õppima, et ei saa sada protsenti vastutada oma lähedaste hea käekäigu eest .

Uraan oli Vähi märgis viimati u 1949–1956. Sel ajal sündinud inimeste vaated perekonnaelule ei pruugi olla traditsioonilised, samuti võisid nad mässata vanemate autoriteedi vastu, tahtes võtta vanemaid sõpradena. Suur osa neist on kolinud lapsepõlvekodust kaugele. Nende kodud võivad olla moodsad, täis elektroonikat ja ekstsentrilisi sõpru, kellest võivad saada otsekui pereliikmed. Selle põlvkonna inimesed võivad olla sensitiivi võimetega. 

Neptuun oli Vähi märgis viimati u 1915–1928. Sel ajal sündinud põlvkond on väga kaastundlik ja emotsionaalne, kodumaa ja perega seob neid tugev hingeside. Negatiivsel juhul on nad liiga sentimentaalsed ja kodumaa ning perekonna küljes rippuvad. 

Pluuto oli Vähi märgis u 1913–1939. Suurte majanduslike muutuste ajal sündinud põlvkond pidi õppima leidma turvatunnet iseenda seest, mitte välistest oludest. Sageli puudus neil perekonna toetus ja tunnustus. Kodu ja perekond põhjustavad nende isiksuse arengus kõige suurema muutuse ja on ühtlasi nende kõige haavatavam punkt .

Traditsioonilised vastavused
----------------------------

Vähk

| Parameeter |  |
| --- | --- |
| Aeg | u 21. juuni – 22. juuli |
| Valitseja | Kuu |
| Domineeriv sõnapaar | Ma tunnen |
| Sünnimaja | Neljas |
| Omadus | Kardinaalne |
| Element | Vesi |
| Polaarsus | Negatiivne |
| Eksaltatsioon | Jupiter |
| Langus | Marss |
| Pagendus | Saturn |
| Aastaaeg | Kesksuvi |
| Nädalapäev | Esmaspäev |
| Number | 2 |
| Füsioloogia | Rinnad, rinnanibud, lümfisüsteem, naiste sigimisorganid |
| Sünnikivid | Kuukivi, pärl |
| Kristallid | Merevaik, berüll, pruun spinell, karneool, kaltsiit, kaltsedon, krüsopaas, smaragd, kuukivi, opaal, roosa turmaliin, rodoniit, rubiin, sammalahhaat, tuliahhaat, dendriitahhaat. |
| Metall | Hõbe, vask |
| Värvid | Valge, suitsukarva hall, roheline, ruuge, vikerkaarevärviline |
| Loomad | Krabid, konnad |
| Taimed | Kassitapp, valge roos, lootos, vesiroos, kõrkjas, metsalilled, huulhein, saialill, ubaleht, vesihein, kuslapuu, koerahammas, kukekannus |
| Puud | Lepp, paju, akantus, rikkaliku mahlaga puud |
| Kohad | Kanada, Šotimaa, Mauritius, Holland, eriti Amsterdam, Itaalia, eriti Veneetsia, Türgi, eriti İstanbul, New York, kõik rahulikud kohad vee peal või vee ääres; kõik laevatatavad veed, eriti suured jõed ja meri; majad vee ääres; järved, kaevud, kraavid, allikad või soine maa; keldrid ja pesumajad |

Tuntud Vähke
------------

|  |  |
| --- | --- |
| * Jaan Kirsipuu, 17. juuli, eesti sportlane
* Aap Uspenski, 17. juuli, eesti maadleja
* Erki Nool, 25. juuni, eesti poliitik, endine sportlane
* Urve Palo, 10. juuli, eesti poliitik
* Raio Piiroja, 11. juuli, eesti jalgpallur
* Ines Aru, 1. juuli, eesti näitleja
* Jaak Joala, 26. juuni, eesti laulja
* Hillar Palamets, 13. juuli, eesti ajaloolane
* Epp Petrone, 20. juuli, eesti kirjastaja ja kirjanik
* Hugo Treffner, 17. juuli, eesti haridustegelane
* Tõnu Oja, 4. juuli, eesti näitleja
* Nikolai von Glehn, 16. juuli, eesti tööstur
* Krista Kaer, 20. juuli, eesti tõlkija
* Jüri Estam, 18. juuli, eesti ettevõtja, ajakirjanik, endine poliitik
* Tenzin Gyatso, 6. juuli, praegune XIV dalai-laama
* Peeter Oja, 2. juuli, eesti näitleja
 | * Meryl Streep, 22. juuni, USA näitleja
* Mike Tyson, 30. juuni, USA poksija
* Tom Cruise, 3. juuli, USA näitleja
* Sylvester Stallone, 6. juuli, USA näitleja
* Tenzin Gyatso, 6. juuli, XIV dalai-laama
* Ringo Starr, 7. juuli, inglise muusik ja laulukirjutaja
* Gustav Mahler, 7. juuli, Austria helilooja
* Courtney Love, 9. juuli, USA muusik ja näitleja
* Jessica Simpson, 10. juuli, USA laulja
* Johann Calvin, 10. juuli, prantsuse usureformaator
* Nikola Tesla, 10. juuli, serbia päritolu leiutaja ja füüsik
* Giorgio Armani, 11. juuli, itaalia moelooja
* David Hasselhoff, 17. juuli, USA näitleja
* Robin Williams, 21. juuli, USA näitleja ja koomik
* Jüri Ratas, 2. juuli, endine Eesti Vabariigi peaminister
* Diana Frances Spencer, 1. juuli, Walesi printsess
 |

Viited
------

1. ↑  Triin Tobber. "Sünnikaardi saladused", Buduaar Meedia OÜ,Tallinn 2012, lk 46–47
2. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 79
3. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 104
4. ↑  Triin Tobber. "Sünnikaardi saladused", Buduaar Meedia OÜ, Tallinn 2012, lk 117
5. ↑  Frances Sakoian ja Louis Acker. "Astroloogia õpik", tõlkinud Heda Koff, Chiron, Pärnu 1995, lk 132
6. ↑  Triin Tobber. "Sünnikaardi saladused", Buduaar Meedia OÜ,Tallinn 2012, lk 133
7. ↑  Frances Sakoian ja Louis Acker. "Astroloogia õpik", tõlkinud Heda Koff, Chiron, Pärnu 1995, lk 162
8. ↑  Frances Sakoian ja Louis Acker. "Astroloogia õpik", tõlkinud Heda Koff, Chiron, Pärnu 1995, lk 173
9. ↑  My Astrology Book, Pluuto Vähis
10. 1 2  Vähi iseloomustus vara.ee's välja otsitud 21.07.10
11. 1 2 3 4 5  Judy Hall. "Astroloogiapiibel", tõlkinud Ivi Smidt, Maalehe Raamat, Tallinn 2005, lk 52
12. 1 2 3 4 5 6 7 8 9 10 11 12  Judy Hall. "Astroloogiapiibel", tõlkinud Ivi Smidt, Maalehe Raamat, Tallinn 2005, lk 59

| * v
* r
Sodiaak |
| --- |
| Astronoomia | Sodiaagi tähtkujud | 
Jäär • Sõnn • Kaksikud • Vähk • Lõvi • Neitsi • Kaalud • Skorpion • Maokandja • Ambur • Kaljukits • Veevalaja • Kalad |
| Astroloogia | Sodiaagimärgid | 
Jäär • Sõnn • Kaksikud • Vähk • Lõvi • Neitsi • Kaalud • Skorpion • Ambur • Kaljukits • Veevalaja • Kalad |
| 
 •  •  •  •  •  •  •  •  •  •  •  |